常建《高楼夜弹筝》  高楼百馀尺，直上江水平 明月照人苦，开帘弹玉筝 山高猿狖急，天静鸿雁鸣 曲度犹未终，东峰霞半生  王昌龄《听流人水调子》  孤舟微月对枫林，分付鸣筝与客心 岭色千重万重雨，断弦收与泪痕深  顾况《郑女弹筝歌》  郑女八岁能弹筝，春风吹落天上声 一声雍门泪承睫，两声赤鲤露帑祝，三声白猿臂拓颊 郑女出参丈人时，落花惹断游空丝 高楼不掩许声出，羞杀百舌黄莺儿